2010-a, vit i vështirë për paqen në Lindjen e Mesme
Palët gjenden shumë larg njëra tjetrës në çështjen kryesore të kufijve, ndërtimet në Bregun Perëndimor dhe statusin e Jeruzalemit
Në fund të çdo viti, Imran Akram, një fermer palestinez pranë qytetit Nablus të Bregut Perëndimor, mbledh ullinjtë nga pemët e ullishtes së tij. Këtë vit nuk ka të korra. Ai po përpiqet ta shpëtojë ullishten pas një sulmi, siç thotë ai, nga banorë të një vendbanimi hebre aty pranë. Ata ia kanë prerë pemët sepse ata duan ta dëbojnë nga toka e tij, thotë ai. Për të, 2010-a filloi me shpresën se bisedimet e paqes të ndërmjetësuara nga Shtetet e Bashkuara do t’i jepnin fund pushtimit izraelit, por shpresa u zbeh. Përpjekjet amerikane për t’i kthyer izraelitët dhe palestinezët në bisedime u intensifikuan në fillim të vitit kur i dërguari i posaçëm i presidentit Obama, Xhorxh Miçëll, shjkoi disa herë në rajon. Në muajin maj, Lidhja Arabe mbështeti bisedimet jo të drejtpërdrejta. Kryenegociatori palestinez Saeb Erekat. Palestinezët thanë se do të ishin dakort për bisedime të drejtpërdrejta vetëm nëse Izraeli do t’i ndalonte ndërtimet e vendbanimeve në Bregun e pushtuar Perëndimor. Shtetet e Bashkuara ushtruan trysni dhe Izraeli deklaroi një ngrirje të pjesshme 10-mujore të ndërtimeve hebreje në shenjë mirëkuptimi. Bisedimet e drejpërdrejta filluan në Uashington në shtator. tha Sekretarja e Shtetit Hillari Klinton. Por shpresa për paqe nuk zgjati shumë. Brenda disa javësh, Izraeli lejoi që afati i pezullimit të ndërtimeve të skadonte. Ndërtimet rifilluan. Palestinezët lanë bisedimet. I dërguari i posaçëm amerikan Xhorxh Miçell u kthye në rajon. Shtetet e Bashkuara i ofruan Izraelit aeroplanë luftarakë dhe garanci diplomatike në këmbim të vazhdimit të ndërtimeve, në mënyrë që bisedimet të rifillonin. Izraeli hezitoi dhe në fillim të dhjetorit Shtetet e Bashkuara e tërhoqën ofertën. Shumë izraelitë nuk duan që qeveria e tyre të zhvillojë bisedime me palestinezët. Shumë izraelitë mendojnë se tërheqja nga Gaza në vitin 2005 solli sulmet me raketa nga kjo enklavë. Gaza u mor nga militantët e Hamasit pas tërheqjes së Izraelit. Shumë besojnë se tërheqjet e mëhershme nga territoret arabe nuk e kanë ndihmuar Izraelin të fitojë miq të rinj apo siguri më të madhe. Për palestinezë si Imran Akram, pakënaqësia vetëm rritet, ndërkohë që premtimi i përfundimit të pushtimit izraelit dhe krijimi i një shteti palestinez nuk duken në horizont. Ai thotë se ndërmjetësuesit amerikanë, udhëheqësit izraelitë e ata palestinezë duhet të gjejnë një zgjidhje sa më shpejt. Me mbylljen e vitit 2010, procesi i paqes nuk ka shumë shpresa se 2011-a do të sjellë përfundimin e konfliktit.